Quran (V.Məmmədəliyev və Z.Bünyadov tərcüməsi)/Əl-Maun surəsi
Bismillahir-rəhmanir-rəhim! 

 (Ya Peyğəmbər!) Dini (haqq-hesab gününü) yalan hesab edəni (Əbu Cəhli) gördünmü? 

 O elə adamdır ki, yetimi itələyib qovar (haqqını verməz); 

 Və (xalqı) yoxsulu yedirtməyə rəğbətləndirməz (nə özü fəqiri yedirdər, nə də özgəsini qoyar). 

 Vay halına o namaz qılanların ki, 

 Onlar öz namazlarından qafildirlər (səhlənkarlıqları üzündən namazlarını vaxtlı-vaxtında qılmazlar); 

 Onlar (namazlarında) riyakarlıq edər, 

 Və (xalqa) zəkat verməyi qadağan edərlər (yaxud xəsislik göstərib bir iş üçün qonum-qonşuya lazım olan qab-qacağı verməkdən imtina edərlər).

Maun surəsi
Maun surəsi